ᱵᱷᱚᱯᱟᱞ ᱦᱚᱱᱚᱛ

ᱵᱷᱚᱯᱟᱞ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱵᱷᱚᱯᱟᱞ ᱥᱚᱦᱚᱨ ᱫᱚ ᱟᱡᱟᱜ ᱥᱟᱥᱚᱱ ᱪᱟᱞᱟᱣ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱦᱚᱱᱚᱛ ᱫᱚ ᱵᱷᱚᱯᱟᱞ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱱᱟᱜᱟᱢ
᱑᱔ ᱟᱱᱟᱜ ᱥᱟᱛᱟᱵᱫᱤ ᱨᱮ, ᱢᱤᱫ ᱜᱚᱸᱰ ᱞᱟᱠᱲᱟ ᱭᱟᱫᱩᱨᱟᱢ ᱫᱚ ᱜᱟᱲᱼᱢᱟᱸᱰᱞᱟ ᱨᱮ ᱦᱮᱰᱠᱩᱣᱟᱴᱚᱨ ᱴᱷᱟᱯᱚᱱ ᱠᱮᱜᱼᱟ ᱾ ᱑᱕᱖᱑ ᱨᱮ ᱢᱟᱞᱣᱟ ᱨᱮ ᱢᱩᱜᱟᱞ ᱟᱴᱴᱮᱠ ᱚᱠᱛᱚ, ᱱᱚᱣᱟ ᱴᱚᱴᱷᱟ ᱫᱚ ᱪᱟᱠᱞᱚᱥ ᱞᱮᱠᱟᱛᱮ ᱥᱮᱱᱚᱜ ᱠᱟᱱᱟ ᱠᱚ ᱛᱟᱦᱮᱸᱫ ᱾ ᱢᱮᱱᱟᱭ ᱦᱟᱱᱛᱟᱨ ᱵᱷᱚᱯᱟᱞ ᱦᱚᱱᱚᱛ ᱡᱤᱱᱱᱟᱨ ᱪᱚᱠᱞᱟ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱚᱠᱚᱭᱟᱜ ᱗᱕᱐ ᱟᱹᱛᱩ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱜᱚᱸᱰ ᱥᱚᱨᱫᱟᱨ ᱱᱤᱡᱟᱢ ᱥᱟᱦ ᱫᱚ ᱱᱚᱣᱟ ᱟᱹᱛᱩ ᱫᱚ ᱜᱤᱱᱱᱳᱨᱜᱟᱲ ᱨᱮᱱᱟᱜ ᱠᱤᱞᱟ ᱠᱷᱚᱱ ᱠᱚᱱᱴᱨᱚᱞᱮᱰ ᱠᱮᱜᱼᱟ ᱾ ᱩᱱᱤ ᱜᱚᱡ ᱠᱟᱛᱮ ᱛᱟᱭᱚᱢ, ᱟᱯᱷᱜᱟᱱ ᱵᱷᱟᱲᱮ ᱫᱚ ᱜᱟᱛᱮ ᱢᱚᱦᱟᱢᱢᱟᱫᱽ ᱠᱷᱟᱱ ᱫᱚ ᱱᱚᱣᱟ ᱴᱚᱴᱷᱟ ᱵᱤᱫᱷᱣᱟ ᱠᱚᱢᱞᱟᱯᱟᱛᱤ ᱟᱜ ᱥᱮᱫ ᱠᱷᱚᱱ ᱯᱚᱱᱚᱛ ᱠᱷᱟᱛᱤᱨ ᱢᱮᱱᱮᱡᱽᱢᱮᱸᱴ ᱠᱮᱜᱼᱟ ᱾ ᱩᱱᱤ ᱜᱚᱡ ᱠᱟᱛᱮ ᱛᱟᱭᱚᱢ, ᱠᱷᱟᱱ ᱫᱚ ᱴᱚᱴᱷᱟ ᱴᱷᱮᱱᱮ ᱟᱢᱮᱴ ᱠᱮᱜᱼᱟ ᱟᱨ ᱵᱷᱚᱯᱟᱞ ᱮᱞᱟᱠᱟ ᱛᱷᱟᱯᱚᱱ ᱞᱟᱹᱜᱤᱫ ᱛᱮ ᱯᱩᱲᱥᱤ ᱴᱚᱴᱷᱟ ᱨᱮᱱᱟᱜ ᱮᱠᱵᱤᱡᱤᱥᱚᱱ ᱠᱮᱜᱼᱟ ᱾ ᱩᱱᱤᱫᱚ ᱤᱥᱞᱟᱢᱱᱚᱜᱚᱨ ᱥᱚᱦᱚᱨ ᱨᱮᱱᱟᱜ ᱮ ᱛᱷᱟᱯᱚᱱ ᱠᱮᱜᱼᱟ, ᱟᱨ ᱵᱷᱚᱯᱟᱞ ᱨᱮᱱᱟᱜ ᱱᱟᱣᱟ ᱥᱚᱦᱚᱨ ᱦᱚᱸ ᱛᱷᱟᱯᱚᱱ ᱠᱮᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱚᱯᱟᱞ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒᱓,᱗᱑,᱐᱖᱑ ᱜᱟᱱ ᱢᱮᱱᱟᱜ ᱠᱚᱣᱟ, ᱞᱟᱛᱵᱷᱤᱭᱟ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱤᱭᱩ ᱢᱮᱠᱥᱤᱠᱳ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ ᱑᱘᱙ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾

ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱘᱕᱕ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱒,᱒᱑᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱫᱚᱨ ᱫᱚ ᱒᱘.᱔᱖% ᱛᱟᱦᱮᱸ ᱠᱟᱱᱟ ᱾ ᱵᱷᱚᱯᱟᱞ ᱨᱮ ᱑᱐᱐᱐ ᱠᱚᱲᱟ ᱨᱮ ᱙᱑᱘ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱐.᱓᱗% ᱢᱮᱱᱟᱜᱼᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱘᱕.᱕᱔% ᱦᱤᱱᱫᱤ, ᱖.᱗᱖% ᱩᱨᱫᱩ, ᱒.᱖᱑% ᱢᱟᱨᱟᱴᱷᱤ, ᱒.᱒᱓% ᱯᱚᱧᱡᱟᱵᱤ ᱟᱨ ᱐.᱕᱒% ᱵᱟᱸᱜᱟᱞᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾

ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒,᱗᱗᱒ ᱫᱚᱦᱨᱟ ᱠᱤᱞᱚᱢᱤᱴᱚᱨ ᱨᱮ ᱢᱮᱱᱟᱜᱼᱟ ᱾

ᱵᱷᱚᱯᱟᱞ ᱦᱚᱱᱚᱛ ᱠᱚᱸᱭᱮ ᱨᱮ ᱜᱩᱱᱟ, ᱠᱚᱧᱮ ᱥᱟᱢᱟᱝ ᱨᱮ ᱵᱤᱫᱤᱥᱟ, ᱥᱟᱢᱟᱝ ᱟᱨ ᱮᱛᱚᱢ ᱥᱟᱢᱟᱝ ᱨᱟᱭᱥᱮᱱ, ᱮᱛᱚᱢᱼᱯᱟᱪᱮ ᱟᱨ ᱯᱟᱪᱮ ᱨᱮ ᱥᱤᱦᱚᱨ ᱟᱨ ᱯᱟᱪᱮ ᱨᱮ ᱨᱟᱡᱽᱜᱚᱲ ᱛᱮ ᱮᱥᱮᱫ ᱟᱠᱟᱱᱟ ᱾

ᱵᱷᱚᱯᱟᱞ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱴᱷᱟᱶ ᱨᱮ ᱢᱮᱱᱟᱜᱼᱟ, ᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱱᱟᱜᱟᱨᱯᱟᱞᱤᱠᱟ ᱵᱷᱤᱛᱤᱨ ᱨᱮᱠᱚ ᱛᱟᱦᱮᱸᱱᱟ ᱾ ᱵᱮᱨᱟᱥᱤᱭᱟ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾

 ᱥᱟᱵᱽᱼᱰᱤᱵᱤᱡᱚᱱ 
ᱵᱷᱚᱯᱟᱞ ᱦᱚᱱᱚᱛ ᱨᱮᱱᱟᱜ ᱵᱟᱨᱭᱟ ᱛᱚᱦᱥᱤᱞ ᱢᱮᱱᱟᱜᱼᱟ: ᱵᱮᱨᱥᱤᱭᱟ ᱟᱨ ᱦᱩᱡᱩᱨ ᱾ ᱵᱟᱨᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱢᱮᱱᱟᱜᱼᱟ : ᱵᱮᱨᱥᱤᱭᱟ ᱟᱨ ᱯᱷᱟᱱᱫᱟ ᱾ ᱵᱟᱱᱟᱨ ᱛᱟᱦᱥᱤᱞ ᱫᱚ ᱯᱟᱴᱣᱟᱨᱤ ᱦᱟᱞᱠᱟ ᱞᱮᱠᱟᱛᱮ ᱥᱮᱱᱚᱜ ᱟᱠᱚ ᱾

 ᱥᱚᱦᱚᱨ ᱟᱨ ᱱᱚᱜᱚᱨ 

ᱵᱮᱨᱟᱥᱤᱭᱟ ᱛᱟᱦᱥᱤᱞ:

 ᱵᱮᱨᱟᱥᱤᱭᱟ  (ᱢᱭᱩᱱᱤᱥᱤᱯᱟᱞᱤᱴᱤ)

ᱦᱩᱡᱩᱨ ᱛᱟᱦᱥᱤᱞ 

 ᱵᱷᱚᱯᱟᱲ (ᱱᱟᱜᱟᱨ ᱱᱤᱜᱟᱢ)
 ᱠᱚᱞᱟᱨ (ᱢᱤᱭᱩᱱᱤᱥᱤᱯᱟᱞᱤᱴᱤ)

᱒᱐᱑᱙ ᱨᱮ ᱠᱚᱞᱟᱨ ᱫᱚ ᱵᱷᱤᱱᱮ ᱛᱮ ᱛᱟᱦᱥᱤᱞ ᱵᱮᱱᱟᱣ ᱮᱱᱟ ᱾Kolar becomes third tehsil of state capital

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Bhopal District web site


ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ